8.pielikums

PROJEKTS

BŪVUZRAUDZĪBAS LĪGUMS  Nr. ________________
Siguldā					                               *Datums skatāms laika zīmogā
[bookmark: _Hlk45543867]Dabas aizsardzības pārvalde (turpmāk – Pasūtītājs), tās _______________________ personā, kurš rīkojas saskaņā ar ______________________________________, no vienas puses, un
… (turpmāk – Izpildītājs), tās … personā, kurš rīkojas uz … pamata, no otras puses,  
(abi kopā un katrs atsevišķi turpmāk – Puses vai Puse), 
pamatojoties uz Pasūtītāja iepirkuma “Būvuzraudzības pakalpojumu sniegšana projektam Nr.2.2.3.3/3/25/I/001 “Ieguldījums Natura 2000 Latvijā I”” ID Nr. DAP 2026/36-AK rezultātiem ... daļā, 
Pasūtītāja īstenotā Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.7. pasākuma “Eiropas Savienība nozīmes biotopu vai purvu ekosistēmu atjaunošana” īstenošanas projekta Nr. 6.1.1.7/1/24/I/001 “Purvu ekosistēmu atjaunošana ĪADT” ietvaros, 
savstarpēji vienojoties, noslēdz šādu būvuzraudzības līgumu (turpmāk – Līgums):
1. Līguma priekšmets
1.1. Pasūtītājs uzdod un Izpildītājs apņemas veikt Līgumā, tā pielikumos un Latvijas Republikas normatīvajos aktos noteiktajā kārtībā būvprojekta “…” izbūves (turpmāk – Darbi) būvuzraudzības pakalpojumus (turpmāk – Pakalpojums) objektā … (turpmāk – Objekts), norīkojot sertificētu BŪVUZRAUGU …, sertifikāts Nr. ….
2. Līgumcena un norēķinu kārtība
2.1. Par savlaicīgi, kvalitatīvi un Līguma noteikumiem atbilstoši izpildītiem Pakalpojumiem kopējā samaksa tiek noteikta vērtībā līdz _____ euro (bez PVN). Pievienotās vērtības nodoklis tiek maksāts normatīvajos tiesību aktos noteiktā apmērā un kārtībā. 
2.2. Līgumcena noteikta saskaņā ar Izpildītāja finanšu piedāvājumu (līguma 2. pielikums). Līgumcena ietver visas Pakalpojumu izmaksas, visus nodokļus un nodevas (izņemot PVN), kā arī visus citus ar līguma izpildi saistītos izdevumus, kas attiecas uz Pakalpojumu sniegšanu. 
2.3. Veiktos Pakalpojumus attiecīgajā periodā Izpildītājs nodod Pasūtītājam reizē ar ikmēneša atskaiti 10 darbdienu laikā pēc kalendārā mēneša beigām ar, kura projektu sagatavo Izpildītājs, akta saturu un formu iepriekš saskaņojot ar Pasūtītāju. Pakalpojumu nodošanas-pieņemšanas aktā norāda būvuzņēmēja iepriekšējā mēnesī faktiski izpildīto un Izpildītāja būvuzrauga pārbaudīto būvdarbu proporciju no kopējā būvdarbu apjoma, izpildīto Pakalpojumu saturu, atsauci uz projektu Nr. 6.1.1.7/1/24/I/001 “Purvu ekosistēmu atjaunošana ĪADT”, kā arī var norādīt citu informāciju, ņemot vērā Pasūtītāja norādījumus attiecībā uz akta saturu un formu.
2.4. Līgumcenas daļu samaksu par Pakalpojumu sniegšanu, proporcionāli būvuzņēmēja iepriekšējā mēnesī faktiski izpildītajiem un Izpildītāja būvuzrauga pārbaudītajiem būvdarbiem saskaņā ar būvdarbu izpildes dokumentāciju, Pasūtītājs veic bezskaidras naudas norēķinu veidā 30 (trīsdesmit) darbdienu laikā pēc (ikmēneša) Pakalpojumu pieņemšanas – nodošanas akta abpusējas parakstīšanas un rēķina saņemšanas.
2.5. Līgumcenas daļu maksājumi tiek veikti līdz brīdim, kad Izpildītājam samaksātā summa sasniedz 95 % no līgumcenas.
2.6. Pasūtītājs maksā Izpildītājam par būvuzraudzību galīgo norēķinu pēc būves nodošanas ekspluatācijā atbilstoši normatīvajiem tiesību aktiem, un nodošanas – pieņemšanas akta parakstīšanas un rēķina saņemšanas. 
2.7. Maksājumu veic ar pārskaitījumu uz Izpildītāja norēķinu kontu. Par samaksas brīdi ir uzskatāma diena, kad Pasūtītājs ir devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu rēķinā norādīto summu.
2.8. Izpildītājs iesniedz Pasūtītājam strukturētu elektronisko rēķinu XML (Extensible Markup Language) ne vēlāk kā 5 (piecu) darbdienu laikā pēc kārtējā Pakalpojumu nodošanas – pieņemšanas akta abpusējas parakstīšanas, nosūtot to uz šādu elektronisko adresi: EINVOICE_DAP@90009099027 
2.9.  Izpildītājs izrakstītajā rēķinā norāda:
2.9.1. Pasūtītāja nosaukumu: Dabas aizsardzības pārvalde
2.9.2. Pasūtītāja reģistrācijas Nr. 90009099027
2.9.3. Līguma Nr.; 
2.9.4. Pakalpojumu nodošanas-pieņemšanas akta numuru un datumu, pamatojoties uz kuru tiek izrakstīts rēķins; 
2.9.5. Līguma noteikumiem atbilstošu rēķina apmaksas termiņu.
2.9.6. Atsauci uz projektu: Eiropas Savienības kohēzijas politikas programmas projekts Nr. 6.1.1.7/1/24/I/001 “Purvu ekosistēmu atjaunošana ĪADT”.
2.10. Pasūtītājam ir tiesības atlikt samaksu par izpildītajiem Pakalpojumiem, ja Izpildītājs nav noformējis rēķinu atbilstoši Līguma 2.8. un 2.9.punktam bez nokavējuma procentu prasīšanas no Izpildītāja puses.
3. Pušu pienākumi un tiesības
3.1. Izpildītāja pienākumi:
3.1.1. veikt būvuzraudzību atbilstoši Līgumam, būvvaldes saskaņotam būvprojektam “…”, Latvijas būvnoteikumiem, Vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem, kā arī darba aizsardzību un ugunsdrošību reglamentējošajiem normatīvajiem aktiem; 
3.1.2. pirms Pakalpojuma izpildes uzsākšanas iesniegt pasūtītājam atbildīgo būvspeciālistu profesionālās civiltiesiskās atbildības apdrošināšanas polises, saskaņā ar Ministru kabineta 19.08.2014. noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām un dokumentu, kas apliecina apdrošināšanas prēmijas apmaksu kopiju. 
3.1.3. nodrošināt, ka visā Līguma izpildes laikā būvuzraudzībā ir piesaistīti kvalificēti darbinieki ar spēkā esošu sertifikātu un Pakalpojumi tiktu veikti kvalitatīvi;
3.1.4.  nodrošināt par Darbu uzraudzību atbildīgā būvuzrauga atrašanos Objektā atbilstoši būvdarbu norises grafikam;
3.1.5. papildus ierasties Objektā pēc būvinspektora vai būvvaldes amatpersonas uzaicinājuma četru stundu laikā;
3.1.6. pārbaudīt, vai ir atbilstoša tehniskās shēmas un būvdarbu izpildes dokumentācija;
3.1.7. nepieļaut būvdarbu uzsākšanu, ja nav saņemta atļauja būvdarbu veikšanai; 
3.1.8. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi; 
3.1.9. nekavējoties rakstiski informēt Pasūtītāju, ja netiek ievērotas Latvijas būvnormatīvu prasības;
3.1.10. veikt Objekta būvuzraudzību visā Darbu laikā, Objektā atrodoties atbilstoši būvdarbu norisei un tehnoloģiskajai nepieciešamībai;
3.1.11. pārbaudīt Darbu kvalitāti ar saviem mērinstrumentiem katrā būvniecības procesa posmā;
3.1.12. pārbaudīt Darbu posmu tehnoloģisko secību, atbilstoši saskaņotam Darbu veikšanas projektam un materiālu ražotāju tehniskajām prasībām;
3.1.13. sagatavot, koordinēt un risināt tehniskos jautājumus ar Darbu veicēju un Pasūtītāju visas būvniecības laikā;
3.1.14. piedalīties segto Darbu pieņemšanā;
3.1.15. nepieļaut būvniecības dalībnieku patvaļīgas atkāpes no Darbu tehnoloģisko procesu secības;
3.1.16. nepieļaut spēkā esošo normatīvo aktu un attiecīgo standartu pārkāpumu Darbu laikā;
3.1.17.  ievērot un kontrolēt darba aizsardzības pasākumus Objektā;
3.1.18. sadarboties ar būvnieku, piedaloties risinājumu izvērtēšanā un to saskaņošanā;
3.1.19. neizpaust trešajām personām Pasūtītāja konfidenciālu informāciju, kas tam kļuvusi zināma, sniedzot Pakalpojumus;
3.1.20. pēc Pasūtītāja pieprasījuma informēt Pasūtītāju par Pakalpojumu sniegšanas gaitu un Pasūtītāju interesējošiem jautājumiem saistībā ar Pakalpojumu sniegšanu;
3.1.21. uzraudzīt, lai būvnieks ievēro sanāksmēs un līgumā par būvdarbiem Objektā noteiktos Darbu izpildes termiņus. Iespējamo termiņu nokavējuma gadījumā nekavējoties informēt Pasūtītāju;
3.1.22. kontrolēt visas nepieciešamās dokumentācijas Objekta nodošanai ekspluatācijā sagatavošanu;
3.1.23. piedalīties Objekta pieņemšanas komisijas darbā, pieņemot Objektu ekspluatācijā;
3.1.24. kontrolēt Darbu izpildes apjomu, tajā skaitā pārbaudīt būvuzņēmēja sagatavotos aktus, formu Nr.2 un rēķinus par Darbu izpildi un būvobjekta kopumā darbu nodošanas-pieņemšanas aktā minēto apjomu un vērtības atbilstību, tai skaitā izvērtēt papildu darbu nepieciešamības pamatotību;
3.1.25.  Līguma izpildes termiņa beigās nodot Pasūtītājam visu ar Objektu saistīto juridisko dokumentāciju, ja tāda atrodas pie Izpildītāja;
3.1.26. speciālistu nomaiņu veikt tikai pēc saskaņošanas ar Pasūtītāju un tā piekrišanas;
3.1.27. nomainīt ikvienu būvuzraudzībā iesaistīto darbinieku, ja to pamatoti pieprasa Pasūtītājs šādos gadījumos:
3.1.27.1. darbinieks atkārtoti nepilda vai nepienācīgi pilda pienākumus;
3.1.27.2. darbiniekam trūkst  darba izpildei nepieciešamās prasmes;
3.1.27.3.  darbinieks atkārtoti veic darbību, kaitē drošībai, veselībai vai vides aizsardzībai;
3.1.28. Izpildītājs ir atbildīgs:
3.1.28.1. par katru darbinieku, kas veic būvuzraudzību un kontroli, kā arī darba aizsardzību;
3.1.28.2. par apstākļiem, kas var ietekmēt Objekta būvuzraudzības kvalitāti, termiņus vai līgumcenu, ja no brīža, kad Izpildītājs uzzināja vai tam vajadzēja uzzināt, bet ne vēlāk kā 7 (septiņu) dienu laikā, nebrīdināja Pasūtītāju, iesniedzot ietekmes novērtējumu;
3.2. Izpildītājam ir tiesības saņemt Pakalpojumu sniegšanai visu nepieciešamo informāciju un materiālus;
3.3. Pasūtītāja pienākumi:
3.3.1. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;
3.3.2. nodrošināt, ka Pasūtītāja sniegtā informācijai ir patiesa un pēc satura un apjoma atbilst Izpildītāja prasībām. Informācijas atbilstības kritērijus nosaka Izpildītājs.
3.3.3. nepieciešamības gadījumā rakstiski pilnvarot Izpildītāju Pakalpojumu sniegšanai;
3.4. Pasūtītājam ir tiesības saņemt informāciju no Izpildītāja par Pakalpojumu sniegšanas gaitu un Pasūtītāju interesējošiem jautājumiem saistībā ar Pakalpojumu sniegšanu.
3.5. Pusēm ir arī citas tiesības un pienākumi, kas izriet no Līguma un Latvijas Republikas spēkā esošajiem normatīvajiem aktiem, kas attiecas uz Līgumu.
4. Līguma termiņš un izbeigšana 
4.1. Līgums stājas spēkā ar dienu, kad to paraksta abas Puses, un ir spēkā līdz Līgumā noteikto saistību izpildei. 
4.2. Paredzamais līguma darbības termiņš ir ___ mēneši. 
4.3. Pasūtītājam ir tiesības vienpusēji atkāpties no Līguma šādos gadījumos, ja:
4.3.1. Izpildītājs kavē Pakalpojumu izpildi ilgāk nekā 10 (desmit) darbdienas, un termiņa kavējumā nav vainojams Pasūtītājs; 
4.3.2. pakalpojumu izpilde nav kvalitatīva vai neatbilst Līguma noteikumiem t.sk. ja Izpildītājs būvobjektu apmeklē retāk, nekā noteikts Līgumā; 
4.3.3. Izpildītājs ir patvaļīgi pārtraucis Līguma izpildi, t.sk. Izpildītājs nav sasniedzams juridiskajā [deklarētajā] adresē; 
4.3.4. Izpildītājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus; 
4.3.5. Izpildītājs Līguma noslēgšanas vai izpildes laikā pārkāpis ārējo normatīvo aktu attiecībā uz Līguma slēgšanu, vai ārējo normatīvo aktu attiecībā uz Līguma izpildi; 
4.3.6. Pakalpojumu izpildījums neatbilst Līgumam, šī neatbilstība nav un nevar tikt novērsta, Līgumā paredzētajā termiņā un neatbilstībā nav vainojams Pasūtītājs; 
4.3.7. pasludināts Izpildītāja maksātnespējas process vai, iestājušies citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai apgrūtina Pasūtītājam Līgumā paredzēto tiesību īstenošanu; 
4.3.8. Izpildītājs ir Pasūtītājam nodarījis zaudējumus; 
4.3.9. Izpildītājs vairāk nekā 2 (divas) reizes pārkāpj kādu no Līguma noteikumiem; 
4.3.10. Līgumu nav iespējams izpildīt tādēļ, ka Līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas; 
4.3.11. Publisko iepirkumu likumā noteiktajos gadījumos; 
4.3.12. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta līguma pārkāpuma; 
4.3.13. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā; 
4.3.14. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot līgumā paredzēto maksājuma saistību segšanai. 
4.4. Pasūtītājs un Izpildītājs ir tiesīgi vienpusēji izbeigt Līgumu pirms termiņa, ja otra Puse nepilda Līgumā noteiktās saistības, nosūtot rakstisku paziņojumu otrai Pusei vismaz 10 (desmit) darbdienas iepriekš.
4.5. Līguma pirmstermiņa izbeigšanas gadījumā, Pasūtītājam ir pienākums norēķināties ar Izpildītāju tikai par faktiski izpildīto Pakalpojumu daļu. 
5. Pušu atbildība
5.1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus saskaņā ar spēkā esošajiem normatīvajiem aktiem.
5.2. Pie Puses nevar vērsties ar zaudējumu piedziņas prasījumu vai vainot Līguma nepildīšanā, ja tā izpildi kavē nepārvaramas varas apstākļi. Par nepārvaramas varas apstākļiem atzīst notikumu, kas atbilst visām šīm pazīmēm:
5.2.1. kuru Līguma slēgšanas brīdī nebija iespējams paredzēt;
5.2.2. kas nav radies Puses vai tās kontrolē esošas personas kļūdas vai rīcības dēļ;
5.2.3. no kura nav iespējams izvairīties un kura sekas nav iespējams pārvarēt;
5.2.4. kas padara saistību izpildi ne tikai apgrūtinošu, bet arī neiespējamu.
5.3. Puse, kura nevar izpildīt savas Līguma noteiktās saistības nepārvaramas varas apstākļu dēļ, 5 (piecu) dienu laikā informē par tiem otru Pusi. 
5.4. Ja Līgums tiek izbeigts Izpildītāja līgumsaistību neizpildes dēļ, Pasūtītājam ir tiesības piemērot Izpildītājam līgumsodu 10 % apmērā no līgumcenas.
5.5. Ja Pasūtītājs kavē Līgumā noteikto rēķina apmaksas termiņu, Izpildītājam ir tiesības prasīt Pasūtītājam nokavējuma procentus 0,1% apmērā no kavētā maksājuma summas par katru nokavēto kalendāro dienu, bet ne vairāk kā 10 % no kavētā maksājuma summas.

6. Pārējie noteikumi
6.1. Pasūtītājs ir tiesīgs nepieņemt izpildītos Pakalpojumus, ja konstatē, ka tie nav pildīti vai ir izpildīti nepienācīgi, vai ja nav aizpildīts vai ir nepienācīgi vai neatbilstoši faktiskajai situācijai aizpildīts būvdarbu žurnāls. Pasūtītājs pēc saviem ieskatiem pārbaudes veikšanai ir tiesīgs pieaicināt ekspertu. 
6.2. Līguma grozījumi ir pieļaujami, ja tie nemaina līguma veidu un mērķi, un atbilst noteikumiem un nosacījumiem saskaņā ar PIL 61. panta noteiktajiem principiem un nosacījumiem. 
6.3. Līguma termiņš var tikt pagarināts, ja tiek pagarināts līgums ar būvuzņēmēju, uz līdzvērtīgu laika periodu. 
6.4. Līguma 6.3. punktā minētajā gadījumā, ja līguma termiņa pagarinājums pārsniedz 1 (vienu) kalendāro mēnesi, Puses var palielināt Līguma 2.1. punktā noteikto līgumcenu proporcionāli laika periodam, kas pārsniedz 1 mēnesi. Līgumcenas palielinājums tiek aprēķināts, no līguma termiņa pagarinājuma atņemot 1 mēnesi, iegūto rezultātu dalot ar sākotnējo līguma termiņu, kas noteikts Līguma 4.2. punktā, un ar iegūto proporciju reizinot Līguma 2.1. punktā noteikto līgumcenu. Šajā punktā noteiktajā kārtībā izdarīto grozījumu rezultātā kopējās līgumcenas palielinājums nepārsniedz 50% no sākotnējās līguma līgumcenas. 
6.5. Līguma pielikumi un grozījumi, ciktāl tie nav pretrunā ar publisko iepirkumu normatīvajiem aktiem, ir noformējami Pusēm vienojoties rakstveidā un stājas spēkā pēc tam, kad tos ir parakstījušas abas Puses. Līguma pielikumi un grozījumi ir Līguma neatņemama sastāvdaļa. 
6.6. Apakšuzņēmēju un personāla nomaiņa un jaunu apakšuzņēmēju un personāla piesaiste tiek veikta saskaņā ar Publisko iepirkumu likuma 62. panta noteikumiem. 
6.7. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
6.8. Puses  vienojas, ka ar Līguma izpildi saistītos jautājumus risinās šādas Pušu kontaktpersonas:
6.8.1. Pasūtītāja kontaktpersona – …, mob.: …, e-pasts: … tai skaitā ar tiesībām uzdot Izpildītājam saistošus uzdevumus, parakstīt ar Līguma izpildi saistītus dokumentus: sarakstes vēstules, Pakalpojumu pieņemšanas-nodošanas aktu.
6.8.2.  Izpildītāja kontaktpersona – …, tālr. …, e-pasts: …, tai skaitā ar tiesībām saņemt no Pasūtītāja saistošus uzdevumus, parakstīt ar Līguma izpildi saistītus dokumentus, sarakstes vēstules, Pakalpojumu pieņemšanas-nodošanas aktu.
6.9. Līguma finansējums paredzēts no Eiropas Savienības Kohēzijas politikas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai” 3.kārtas īstenošanas projektiem t.sk. Eiropas Reģionālās attīstības fonda projekta Nr. 2.2.3.3/3/25/I/001 “Ieguldījums Natura 2000 Latvijā I”.
6.10. Domstarpības un strīdus, kas radušies Līguma izpildes gaitā, Puses risina savstarpēju sarunu ceļā. Ja Puses nevar vienoties 30 (trīsdesmit) kalendāra dienu laikā, strīdu izskata Latvijas Republikas tiesā Latvijas Republikas normatīvajos aktos noteiktajā kārtībā.
6.11. Līgums parakstīts ar drošu elektronisku parakstu un satur laika zīmogu. Pasūtītājs ar drošu elektronisku parakstu parakstītu un laika zīmoga saturošu Līgumu pēc tā parakstīšanas nosūta uz Līgumā noteikto Piegādātāja pārstāvja e-pasta adresi. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. 
6.12. Līgumam tā parakstīšanas brīdī ir pievienoti šādi pielikumi:
6.12.1. 1. pielikums: Iepirkuma Tehniskā specifikācija un izpildītāja tehniskais piedāvājums;
6.12.2. 2. pielikums: Izpildītāja Finanšu piedāvājums Iepirkumā. 

7. PUŠU REKVIZĪTI UN PARAKSTI
	PASŪTĪTĀJS	
	
	IZPILDĪTĀJS

	Dabas aizsardzības pārvalde
Reģ. Nr. 90009099027
PVN reģ. Nr. LV90009099027
Baznīcas iela 7, Sigulda,
Siguldas novads, LV-2150
Valsts kase
TRELLV22
Konts Nr. 

Ģenerāldirektora p.i.

______________________________

	
	…
Reģistrācijas Nr. 
Adrese: 
Banka: 
Konts: 



Valdes loceklis


…

